ORDE do 15 de decembro de 2006 pola que se aproba a conta xeral de liquidación e se distribúe o caudal remanente da herdanza intestada de Josefa López Osorio.
CONSELLERÍA DE ECONOMÍA E FACENDA — III. OUTRAS DISPOSICIÓNS — 19/01/2007

Antecedentes:
Josefa López Osorio, con DNI: 15004281 e derradeiro domicilio en Pontevedra, finou o 28 de xuño de 2005 sen ter outorgado testamento, datos que quedan acreditados no Rexistro Civil de Pontevedra e mediante certificación do Rexistro Xeral de Actos de Derradeiras Vontades.
Por auto do Xulgado de Primeira Instancia número catro de Pontevedra, do 17 de outubro de 2005, foi declarada a Comunidade Autónoma de Galicia herdeira única e universal da causante, de acordo co disposto nos artigos 153 e 154 da Lei 4/1995, do 24 de maio, de dereito civil de Galicia, que regulan a sucesión intestada a favor da Comunidade Autónoma de Galicia.
O 29 de agosto de 2006 publicouse no Diario Oficial de Galicia o anuncio polo que se daba publicidade á apertura do prazo de información pública do dito expediente, presentando solicitudes de beneficiarios na repartición da herdanza a Vicepresidencia da Igualdade e do Benestar e a Consellería de Cultura e Deporte.
Fundamentos xurídicos:
Lei 4/1995, do 24 de maio, do dereito civil de Galicia, artigos 153 e 154.
Decreto 94/1999, do 25 de marzo, sobre réxime administrativo da sucesión intestada a favor da Comunidade Autónoma de Galicia.
Lei 3/1985, do 12 de abril, do patrimonio da Comunidade Autónoma galega.
Decreto 50/1989, do 9 de marzo, polo que se aproba o Regulamento que executa a Lei 3/1985.
Lei 30/1992, do 26 de novembro, de réxime administrativo das administracións públicas e do procedemento administrativo común.
Código civil.
Adoptadas pola Secretaría Xeral e do Patrimonio as oportunas medidas de conservación e administración, exceptuando o principio de alleamento de bens, presentada a conta xeral de liquidación da herdanza e feitas as correspondentes propostas de distribución do caudal hereditario e de concesión de premios,
RESOLVO:
1. Estimar conforme a seguinte conta xeral de liquidación da herdanza de Josefa López Osorio:
a) Bens e dereitos:
-Tesouraría: valor.
Bancos e institucións de crédito:
Caixanova nº c.c. 2080 0407 39 0000112840: 7.357,03 A.
Total bens e dereitos: 7.357,03 A.
b) Obrigas e débedas:
Servizos de profesionais independentes:
Rexistro da Propiedade de Santiago de Compostela 08/08/2006: 10,46 A.
Rexistro da Propiedade de Pontevedra 23/12/2002: 17,43 A.
Total obrigas e débedas: 27,89 A.
Total líquido (bens e dereitos - obrigas e débedas): 7.329,14 A.
2. Tendo en conta:
-Os bens hereditarios remanentes líquidos resultantes: 7.357,03 A.
-As solicitudes presentadas sobre este patrimonio: a Vicepresidencia de Igualdade e do Benestar e a Consellería de Cultura e Deporte.
-Os pagamentos efectuados pola Consellería de Economía e Facenda: 27,89 A.
a) Proceder ao ingreso na Caixa Xeral do Tesouro da Comunidade Autónoma de Galicia da cantidade líquida remanente, que ascende a 7.329,14 A, para a súa aplicación polas consellerías solicitantes, a Vicepresidencia da Igualdade e do Benestar e a Consellería de Cultura e Deporte, a establecementos de asistencia social ou insitucións culturais, preferentemente radicados na derradeira residencia da causante, cidade de Pontevedra e, en todo caso, en territorio galego.
b) Ordenar o destino de 27,89 A á Consellería de Economía e Facenda en compensación dos pagamentos realizados por este departamento á conta dos citados bens hereditarios.
3. Esta resolución pon fin a vía administrativa e contra ela poderase interpoñer recurso potestativo de reposición no prazo dun mes, contado desde o día seguinte ao da súa notificación, perante este órgano administrativo de conformidade cos artigos 107, 109 e 116 da Lei 30/1992, de réxime xurídico das administracións públicas e do procedemento administrativo común; ou ben directamente recurso contencioso-administrativo no prazo de dous meses, contados a partir do día seguinte ao da súa notificación, perante a Sala do Contencioso-Administrativo do Tribunal Superior de Galicia, conforme o disposto nos artigos 46, 10 e 14 da Lei 29/1998, reguladora da xurisdición contencioso-administrativa, sen prexuízo de que o interesado considere exercer calquera outro recurso que coide oportuno.
Santiago de Compostela, 15 de decembro de 2006.
P.D. (Orde 18-9-2006)
María Inmaculada Viña Carregal
Secretaria xeral e do Patrimonio
da Consellería de Economía e Facenda